# דף מקורות (9) – דיני הסעודה (3) ברכה בתוך הסעודה, והפסק (קעו-קפ)

(תולדות-ויצא, תש"פ)

## ברכה על מאכלים שאוכל לפני נטילת ידיים

### בבלי ברכות מב ע"ב

ברך על הפת - פטר את הפרפרת, על הפרפרת - לא פטר את הפת; בית שמאי אומרים: אף לא מעשה קדרה.

### ברכה אחרונה, סיכום המשנה ברורה (ס"ק ב):

1. פרפרת (לעק"ך) ושאר פת הבאה בכסנין – "נכון יותר שאף לדעה הראשונה לא יברך עליהם ברכה אחרונה קודם הסעודה אלא יפטרנו בברכת המזון".
2. דברים שנפטרים בסעודה על ידי הפת – לכתחילה יברך ברכה אחרונה לפני תחילת הסעודה ובדיעבד יוצא בברכת המזון.
3. דברים שלא נפטרים בסעודה על ידי הפת (פירות) – יברך בנפרד (אפילו אם כבר אכל את הסעודה וגילה שלא אוכל אותם יברך אז).
4. דברים שלא נפטרים בסעודה על ידי הפת, ומתכוון לאכול אותם בסעודה עם הפת – לא יברך ברכה אחורנה ויסמוך על ברהמ"ז.
5. דברים שנועדו לפתוח את התאיבון – לא יברך ברכה אחורנה ויסמוך על ברהמ"ז.

## ברכות בתוך הסעודה

### תלמוד בבלי מסכת ברכות דף מא עמוד ב

איתמר: הביאו לפניהם תאנים וענבים בתוך הסעודה;

אמר רב הונא: טעונים ברכה לפניהם ואין טעונים ברכה לאחריהם. וכן אמר רב נחמן... ורב ששת אמר: טעונין ברכה בין לפניהם בין לאחריהם, שאין לך דבר שטעון ברכה לפניו ואין טעון ברכה לאחריו אלא פת הבאה בכסנין בלבד. ופליגא דרבי חייא, דאמר רבי חייא: פת פוטרת כל מיני מאכל, ויין פוטר כל מיני משקים.

אמר רב פפא, הלכתא: דברים הבאים מחמת הסעודה בתוך הסעודה - אין טעונים ברכה לא לפניהם ולא לאחריהם, ושלא מחמת הסעודה בתוך הסעודה - טעונים ברכה לפניהם ואין טעונים ברכה לאחריהם; לאחר סעודה - טעונים ברכה בין לפניהם בין לאחריהם.

### תוספות מסכת ברכות דף מא עמוד ב

הלכתא דברים הבאים בתוך הסעודה מחמת הסעודה - פי' **הקונטרס** ללפת בהן את הפת אין טעונין ברכה דהוו להו טפלה ולא נהירא דא"כ מתני' היא (דף מד.) דמברך על העיקר ופוטר את הטפלה ומאי קמ"ל ... על כן פי' **ר"י** דברים הבאים מחמת הסעודה בתוך הסעודה כלומר הרגילים לבא מחמת הסעודה בפת שרגילים לאכלן עם הפת כגון בשר ודגים וכל מיני קדרה והביאן בתוך הסעודה אין טעונין ברכה לפניהם ולאחריהם אפי' אכלן בתוך הסעודה בפני עצמן בלא פת דכיון דמשום פת הם באין הפת פוטרתן אבל דברים שאין דרכן לבא בתוך הסעודה כגון תמרים ורמונים ושאר כל פירות שאין רגילים ללפת בהן את הפת טעונין ברכה לפניהן דכיון דלאו משום לפתן אתו אין הפת פוטרתן והיינו כר"נ וכרב הונא דלעיל דאמרי דטעונין ברכה לפניהן ולא לאחריהן.

### שולחן ערוך סימן קעז, א

דברים הבאים בתוך הסעודה, אם הם דברים הבאים מחמת הסעודה דהיינו דברים שדרך לקבוע סעודה עליהם ללפת בהם את הפת, כגון: בשר, ודגים, וביצים, וירקות, וגבינה, ודייסא ומיני מלוחים, אפי' אוכלם בלא פת אין טעונין ברכה לפניהם, דברכת המוציא פוטרת...

### ביאור הלכה סימן קעז סעיף א ד"ה \* ללפת בהם

\* ללפת בהם את הפת - עיין בתוספות ותר"י והרא"ש דה"ה דברים שאין דרך ללפת בהן הפת רק שבאין למזון ולשובע ג"כ בכלל דברים הבאים מחמת סעודה והמחבר קיצר בזה:

### שער הציון קעז, יג

דמה שאוכל עם הפת לעולם אין צריך ברכה, דנטפלים הם להפת.

### משנה ברורה סימן קעז ס"ק ה

(ה) וכל מיני פירות - ה"ה חזרת וקשואין ומלפפונות חיין או צנון ובצל ג"כ צריך לברך עליהן אכן אם אוכל חזרת או צנון ובצל וכדומה עם בשר הן נעשין טפל לבשר והבשר ללחם [פמ"ג]:

### שו"ת יחוה דעת חלק ה סימן יט

...בסיכום: ירקות חיים המוגשים בסוף הסעודה קודם ברכת המזון, כגון חזרת וקישואים ומלפפון וכדומה, צריך לברך עליהם ברכת בורא פרי האדמה. ואפילו אם אכל מהם בתוך הסעודה כשהם מבושלים, צריך לברך עליהם כשהובאו לפניו חיים לקינוח סעודה, אלא שאם יש לפניו מין ירק אחר (שברכתו שוה להם), מהיות טוב יברך עליו ויפטור אותם, אבל אין זה מעכב. והאוכל פירות מבושלים בסוכר (קומפוט) בסוף הסעודה, במקום פירות רגילים, צריך לברך עליהם ברכת בורא פרי העץ. וכן פשט המנהג.

### ביצחק יקרא

נראה דהאוכל פרות וכיו"ב מפני שמכילים דברים המועילים לגוף לדעתו, או לדעת הרופאים, מקרי דבר הבא למזון. ואולי הוא הדין באוכל תפוז וכיו"ב להרוות צמאונו, לפי מה שנהגו שלא לברך על מים בתוך הסעודה....

לקינוח. על גלידה בסעודה פסק אדמו"ר זללה"ה דמברכין.

ומלפפונות. אצלנו יתכן שבדרך כלל ירקות אלו באים למזון ולשבע, וכן משמע מבה"ל ד"ה ללפת.

### משנה ברורה קעז, ה

קיצור דיני פירות הבאים בתוך הסעודה.

אם אוכל עם הפת פשיטא שא"צ כלל ברכה דנעשה טפל לפת ואפילו לא היה דעתו לזה בפירוש בשעת ברכת המוציא. ואם אוכל בלא פת פשיטא שצריך ברכה לפניהם ואפילו הם מבושלים דהוי שלא מחמת הסעודה רק לקינוח בעלמא. אבל אם רוצה לאכול פירות קצת עם הפת וקצת בלא פת בזה יש דעות חלוקות ע"כ יש לנהוג שיאכל תחלה מעט בלא פת ויברך עליהן ואח"כ יוכל לאכול שאר הפירות בין בפת ובין בלא פת. וזהו בקובע סעודתו ללפת הפת בשאר דברים אבל בקובע סעודתו ללפת הפת בפירות כיון שאכל מתחלה פירות עם פת יוכל לאכול בסוף פירות בלא פת בלא ברכה:

## לאחר הסעודה

### שולחן ערוך אורח חיים קעז, ב

ודברים הבאים לאחר סעודה קודם ברכת המזון, שהיה מנהג בימי חכמי הגמרא שבסוף הסעודה היו מושכים ידיהם מן הפת ומסירים אותו וקובעים עצמם לאכול פירות ולשתות, כל מה שמביאים אז לפניהם, בין דברים הבאים מחמת הסעודה בין דברים הבאים שלא מחמת הסעודה, טעונים ברכה בין לפניהם בין לאחריהם, דהמוציא ובהמ"ז אין פוטרין אלא מה שנאכל תוך עיקר הסעודה; ודין זה האחרון אינו מצוי בינינו, לפי שאין אנו רגילין למשוך ידינו מן הפת עד בה"מ.

### ביאור הלכה סימן קעז ד"ה \* שאין אנו

\* שאין אנו רגילין - ובסעודות גדולות שרגילין למשוך ידיהם מן הפת ולערוך השלחן במיני פירות וגם לשתות יש אומרים דאף בזמננו שייך דין זה וצריך לברך עליהם [והוא דעת הטור והלבוש] וי"א דוקא בימיהם שהיו מסלקין השלחנות קודם בהמ"ז וע"כ נראה כסעודה אחרת אבל אנו שאין אנו מסלקין השלחן אע"פ שסיימו מלאכול ואין דעתן לאכול פת כ"ז שלא ברכו כבתוך הסעודה דמיא [והוא דעת הב"ח והמ"א והא"ר] וכן המנהג כ"כ הח"א.

### סיכום:

1. מאכלים שאוכל לפני הפת, מברך עליהם תחילה, לגבי ברכה בסוף תלוי האם נפטר מהם בסעודה או לא.
2. מאכלים שאוכל בתוך הסעודה אם הם עיקר סעודה כגון בשר ותבשיל אין לברך. ואם הם לא כגון פירות וממתקים יברך.
3. דברים שאינם עיקר סעודה אם אוכל אותם אם פת פוטר אותם ואם לא יברך.
4. למעשה ירקות בימינו יחשבו כעיקר סעודה.
5. קינוח שנאכל ללא לחם ואיננו עיקר סעודה צריך ברכה לפניו ולא לאחריו.
6. אם מסלק לגמרי את הלחם אך לא את השלחן יש ספק ויתכן שיצטרך לברך על הקינוח גם ברכה אחרונה ונראה שספק ברכות להקל. אולם אם עוזבים גם את השלחן צריך לברך גם ברכה אחרונה.

## שינוי מקום בסעודה

### תלמוד בבלי מסכת פסחים דף קא עמוד ב

מיתיבי: שינוי מקום - צריך לברך...

ותו, יתיב רב חסדא וקאמר משמיה דנפשיה: הא דאמרת שינוי מקום צריך לברך - לא אמרן אלא בדברים שאין טעונין ברכה לאחריהן במקומן, אבל דברים הטעונין ברכה לאחריהן במקומן - אין צריך לברך. מאי טעמא - לקיבעא קמא הדר. ורב ששת אמר: אחד זה ואחד זה צריך לברך.

### רמב"ם הלכות ברכות פרק ד הלכה ג

היה אוכל בבית זה ופסק סעודתו והלך לבית אחר, או שהיה אוכל וקראהו חבירו לדבר עמו ויצא לו לפתח ביתו וחזר הואיל ושינה מקומו צריך לברך למפרע על מה שאכל וחוזר ומברך בתחלה המוציא ואחר כך יגמור סעודתו. +/השגת הראב"ד/ היה אוכל בבית זה כו' עד יגמור סעודתו. כתב הראב"ד ז"ל /א"א/ הפליג בזה דכל לפתח ביתו לאו עקירה היא וכל שכן אם רואה מקומו שאינה עקירה כלל עכ"ל.+

### משנה ברורה סימן קעח ס"ק ו

(ו) צריך לברך וכו' - דע"י היציאה ממקומו חשיב כנפסקה סעודתו לגמרי ומה שאוכל אח"כ כסעודה אחרת דמיא ולכן מברך בהמ"ז למפרע והמוציא על להבא:

### שער הציון סימן קעח ס"ק ד

(ד) וגרע מהיסח הדעת דאינו מצריך רק ברכה לכתחלה, דהתם מכל מקום סעודה אחת היא, אבל על ידי שינוי מקום חשיב כסעודה אחרת לגמרי [לבוש]:

### שלחן ערוך אורח חיים קעח א-ב

סעיף א

היה אוכל בבית זה ופסק סעודתו והלך לבית אחר, או שהיה אוכל וקראו חבירו לדבר עמו ויצא לו לפתח ביתו וחזר, הואיל ושינה מקומו צריך לברך למפרע על מה שאכל; וחוזר ומברך בתחלה המוציא, ואח"כ יגמור סעודתו; אבל אם דבר עמו בתוך הבית, אע"פ ששינה מקומו מפנה לפנה, א"צ לברך. ...

סעיף ב

הגה: ויש חולקים בכל מה שכתוב בסי' זה, רק סוברים ששנוי מקום אינו אלא כהיסח הדעת, ולכן אם שינה מקומו למקום אחר א"צ לברך אלא לפני מה שרוצה לאכול, אבל לא על מה שכבר אכל; (תוס' ורשב"ם והרא"ש ומרדכי פרק ע"פ וטור) ודוקא שלא הניח מקצת חברים בסעודה ואכל מדברים שאינן צריכין ברכה במקומם, אבל אם הניח מקצת חברים או אפילו לא הניח ואכל דברים שצריכין ברכה במקומם, אפי' מה שרוצה לאכול אחר כך א"צ לברך (סמ"ק וא"ז); ולכן מי שפסק סעודתו והלך לבית אחר, או שהיה אוכל וקראו חברו לדבר עמו אפי' לפתח ביתו או למקום אחר, כשחוזר לסעודה א"צ לברך כלל, דהא פת צריך ברכה במקומו לכולי עלמא; מיהו אם הסיח דעתו כשחוזר, ודאי צריך לברך על מה שרוצה לאכול אח"כ (ב"י ורשב"א). ואין חילוק בין חזר למקום שאכל כבר ובין סיים סעודתו במקום אחר (רמב"ם פ"ד ור"ן). וכן נוהגין במדינות אלו, מ"מ לכתחלה לא יעקר ממקומו בלא ברכה, דחיישינן שמא ישכח מלחזור ולאכול (הר"ר מנוח ור"ן); מיהו לצורך מצוה עוברת, כגון שהגיע זמן תפלה, מותר (כל בו הל' פסח) ועיין סי' קפ"ד.

### סיכום הדעות למעשה

**רמב"ם ורי"ף** – הלכה כרב ששת. **רא"ש ותוספות** הלכה כרב חסדא. ב**שולחן ערוך** כתב כדעת הרמב"ם (וכלשונו). ואילו **הרמ"א** (ב) הכריע כדעת התוספות וכתב שכך נוהגים במדינות אשכנז. בכף החיים ובבן איש חי רואים למעשה שגם חלק מהספרדים קיבלו את פסיקת הרמ"א.

ההבדל בין השיטות הוא מהותי בטעם הדין ונ"מ לעניין ברכה אחרונה:

* לדעת הרמב"ם (שיטת רב ששת) הדיון הוא בהגדרת סעודה שמתבטלת (עפ"י משנ"ב ס"ק ו) ב"שינוי מקום", לכן למעשה גם יש לברך ברכת המזון פעמיים.
* לדעת התוספות (שיטת רב חסדא) הדיון הוא בהיסח הדעת (עפ"י לשון התוס' והרמ"א), ולכן גם כאשר צריך לברך מחדש אין לברך ברכה אחרונה פעמיים שזה נחשב לאותה סעודה.

## הגדרת שינוי מקום

### תלמוד בבלי מסכת פסחים דף קא עמוד ב

מיתיבי: בני חבורה שהיו מסובין לשתות, ועקרו רגליהן לצאת לקראת חתן או לקראת כלה, כשהן יוצאין - אין טעונין ברכה למפרע, כשהן חוזרין - אין טעונין ברכה לכתחלה. במה דברים אמורים - שהניחו שם זקן או חולה. אבל לא הניחו שם לא זקן ולא חולה, כשהן יוצאין - טעונין ברכה למפרע, כשהן חוזרין - טעונין ברכה לכתחלה. מדקתני עקרו רגליהן - מכלל דבדברים הטעונין ברכה לאחריהן במקומן עסקינן, וטעמא - דהניחו שם זקן או חולה, הוא דכשהן יוצאין אין טעונין ברכה למפרע, וכשהן חוזרין אין טעונין ברכה לכתחלה. אבל לא הניחו שם זקן או חולה - כשהן יוצאין טעונין ברכה למפרע, וכשהן חוזרין - טעונין ברכה לכתחלה. קשיא לרב חסדא! אמר רב נחמן בר יצחק: (קב עמוד א) מאן תנא עקירות - רבי יהודה. דתניא: ... תניא כוותיה דרב חסדא: חברים שהיו מסובין לשתות יין ועקרו רגליהן וחזרו - אין צריכין לברך.

### תלמוד ירושלמי (וילנא) מסכת ברכות פרק ו הלכה ח

ר' סימון ר' תדאי בשם ר' יהושע אכל במזרחה של תאינה ובא לאכול במערבה צריך לברך. אבא בר רב הונא אמר יין ישן יין חדש צריך לברך. שינוי יין אין צריך לברך. שינוי מקום צריך לברך. הסיע דעתו כמי שהוא שינוי מקום.

### בבלי, פסחים קא ע"ב

יתיב רב אידי בר אבין קמיה דרב חסדא, ויתיב רב חסדא וקאמר משמיה דרב הונא: הא דאמרת שינוי מקום צריך לברך - לא שנו אלא מבית לבית, אבל ממקום למקום - לא. אמר ליה רב אידי בר אבין: הכי תנינא ליה במתניתא דבי רב הינק, ואמרי ליה: במתניתא דבי בר הינק כוותיך. ואלא רב הונא מתניתא קא משמע לן? - רב הונא מתניתא לא שמיע ליה.

### רש"י פסחים קא ע"ב

ממקום למקום - מבית לעליה.

### שולחן ערוך קעח, א

הגה: (ועיין לקמן סימן רע"ג אם היה דעתו לאכול במקום אחר לא מיקרי שנוי מקום, והוא שיהיו שני המקומות בבית א' וע"ל סימן קפ"ד).

### ביאור הלכה קעח ד"ה בבית אחד

היוצא מדברינו דלהרב המגיד דעת הרמב"ם דמחדר לחדר לא הוי שינוי מקום וגם מדעת בה"ג ור"ח ורי"ף ע"פ גירסתם נראה כן וגם מצינו לרש"י שסובר בהדיא לענין שינוי מקום דמבית לעליה לא הוי שינוי מקום וה"ה מחדר לחדר דהוא גורס בשניהם אבל ממקום למקום לא [וע"כ דמחלקינן בין קידוש לשינוי מקום בסעודה] וכן באור זרוע העתיק דבריו לדינא עי"ש וע"כ אף דראוי ונכון לחוש לכתחלה לדעת האחרונים שלא ליכנס אפילו מחדר לחדר באמצע אכילתו בדברים שאין טעונין ברכה אחריהן במקומן אם לא שהיה דעתו לזה מתחלה בשעת ברכה מ"מ הנוהג להקל בזה אין למחות בידו דיש לו על מי לסמוך וכנ"ל ועכ"פ בדיעבד בודאי אין להצריך ברכה בהן דמידי ספיקא לא נפקא וספק ברכות להקל וביכול לראות מקומו הראשון בודאי יש להקל אף לכתחלה וכנ"ל בסס"א במ"ב:

### ביצחק יקרא סימן קעח, ס"ק ג

שמעתי מאדמו"ר זללה"ה שאפילו לדעה זו, האידנה לא יברך, משום שאצלנו הרגילות בדירתו ללכת מחדר לחדר תחת גג אחד, ולכן מן הסתם דעתו לכך...

### שש"כ נד, הערה כז.

## הפסק בסעודה

### בבלי ברכות מב ע"א

רב פפא איקלע לבי רב הונא בריה דרב נתן, בתר דגמר סעודתייהו אייתו לקמייהו מידי למיכל, שקל רב פפא וקא אכיל. אמרי ליה: לא סבר לה מר גמר אסור מלאכול? - אמר להו: סלק אתמר. רבא ורבי זירא איקלעו לבי ריש גלותא, לבתר דסליקו תכא מקמייהו שדרו להו ריסתנא מבי ריש גלותא, רבא אכיל ורבי זירא לא אכיל. אמר ליה: לא סבר לה מר סלק אסור מלאכול? - אמר ליה: אנן אתכא דריש גלותא סמכינן. אמר רב: הרגיל בשמן - שמן מעכבו. אמר רב אשי, כי הוינן בי רב כהנא אמר לן: כגון אנן דרגילינן במשחא - משחא מעכבא לן. ולית הלכתא ככל הני שמעתתא, אלא כי הא דאמר רבי חייא בר אשי אמר רב, שלש תכיפות הן: תכף לסמיכה שחיטה, תכף לגאולה תפלה, תכף לנטילת ידים ברכה...

### בבלי פסחים קג ע"א-ע"ב

רב יעקב בר אבא איקלע לבי רבא, חזייה דבריך בורא פרי הגפן אכסא קמא, והדר בריך אכסא דברכתא, ואישתי. אמר ליה: למה לך כולי האי? הא בריך לן מר חדא זימנא! - אמר ליה: כי הוינן בי ריש גלותא הכי עבדינן. - אמר ליה: תינח בי ריש גלותא דהכי עביד - דספק מייתי לן ספק לא מייתי לן, הכא - הא מנח כסא קמן ודעתן עילויה. - אמר ליה: אנא עבדי כתלמידי דרב. דרב ברונא ורב חננאל תלמידי דרב הוו יתבי בסעודתא, - ע"ב- קאי עלייהו רב ייבא סבא. אמרו ליה: הב לן וניבריך. לסוף אמרו ליה: הב לן ונישתי. אמר להו, הכי אמר רב: כיון דאמריתו הב לן וניבריך - איתסרא לכו למישתי. מאי טעמא - דאסחיתו דעתייכו...

### בית יוסף אורח חיים סימן קעט

ונראה דלא מטעם היסח הדעת הוא דהא היסח הדעת אינו מזקיק ברכה אחרונה על מה שאכל כמו שנתבאר אלא נראה לי שהטעם משום דכיון דקיימא לן תיכף לנטילת ידים ברכה כיון שנטל ידיו כדי להיות מזומן לברכה הוי כאילו התחיל כבר בברכה ואסור להפסיק באכילה ושתייה כלל מה שאין כן בהב לן ונברך שאין כאן אלא טעם של היסח הדעת ומשום הכי כשיברך תחלה על מה שרוצה לאכול סגי ומזה הטעם אין להפסיק בין מים אחרונים לברכה אפילו בשיחה

### ט"ז אורח חיים סימן קעט

ול"נ תמוה דהא הטעם שכתבו התו' והרא"ש לענין הב כו' הוא שייך ממש בנטל ידיו דהא שם הוה הטעם דאין הפסק בין מעשה לברכה אחרונה וברכה אחרונה קאי על כל מה שאכל כבר דמ"ש ב"י לפני זה וזה שייך נמי בנטל ידיו כו' ותו שהרי כתב התוס' בכ"מ וז"ל הלכך כיון שנטל ידיו באחרונה אסור לאכול עד שיברך וה"ה אם אמר הב לן כו' אפי' בלא נטילה עכ"ל הרי השוו אותם וזהו בעצמו דברי הרא"ש שנמשך אחר התוס'...